CELEX: C2005/093/01
Language: el
Date: 2005-04-16 00:00:00
Title: Απόφαση του Δικαστηρίου (τμήμα μείζονος συνθέσεως), της 22ας Φεβρουαρίου 2005, στην υπόθεση C-141/02 P: Επιτροπή των Ευρωπαϊκών Κοινοτήτων κατά T-Mobile Austria GmbH (Αίτηση αναιρέσεως — Άρθρο 90, παράγραφος 3, της Συνθήκης ΕΚ (νυν άρθρο 86, παράγραφος 3, ΕΚ) — Ποσό των εισφορών που επέβαλε η Δημοκρατία της Αυστρίας στους φορείς δικτύου GSM — Μερική απόρριψη της καταγγελίας — Παραδεκτό)

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/1
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τμήμα μείζονος συνθέσεως)
   της 22ας Φεβρουαρίου 2005
   στην υπόθεση C-141/02 P: Επιτροπή των Ευρωπαϊκών Κοινοτήτων κατά T-Mobile Austria GmbH (1)
   
   (Αίτηση αναιρέσεως - Άρθρο 90, παράγραφος 3, της Συνθήκης ΕΚ (νυν άρθρο 86, παράγραφος 3, ΕΚ) - Ποσό των εισφορών που επέβαλε η Δημοκρατία της Αυστρίας στους φορείς δικτύου GSM - Μερική απόρριψη της καταγγελίας - Παραδεκτό)
   (2005/C 93/01)
   Γλώσσα διαδικασίας: η γερμανική
   Στην υπόθεση C-141/02 P, με αντικείμενο αίτηση αναιρέσεως δυνάμει του άρθρου 49 του Οργανισμού ΕΚ του Δικαστηρίου, ασκηθείσα στις 15 Απριλίου 2002, Επιτροπή των Ευρωπαϊκών Κοινοτήτων (εκπρόσωποι: W. Mölls και K. Wiedner), υποστηριζόμενη από τη: Γαλλική Δημοκρατία (εκπρόσωποι: G. de Bergues και F. Million), όπου οι λοιποί διάδικοι είναι: T-Mobile Austria GmbH, πρώην max-mobil Telekommunikation Service GmbH, με έδρα τη Βιέννη (Αυστρία), (δικηγόροι: A. Reidlinger, Esser-Wellié και T. Lübbig), Βασίλειο των Κάτω Χωρών (εκπρόσωπος: H. G. Sevenster), το Δικαστήριο (τμήμα μείζoνoς συνθέσεως), συγκείμενο από τους Β. Σκουρή, Πρόεδρο, P. Jann, C. W. A. Timmermans, A. Rosas και A. Borg Barthet, προέδρους τμήματος, J.-P. Puissochet (εισηγητή), R. Schintgen, N. Colneric, S. von Bahr, M. Ilešič, J. Malenovský, J. Klučka και U. Lõhmus, δικαστές, γενικός εισαγγελέας: Μ. Poiares Maduro, γραμματέας: M.-F. Contet, κύρια υπάλληλος διοικήσεως, εξέδωσε στις 22 Φεβρουαρίου 2005, απόφαση με το ακόλουθο διατακτικό:
   
               1)
            
            
               Ακυρώνει την απόφαση του Πρωτοδικείου των Ευρωπαϊκών Κοινοτήτων της 30ής Ιανουαρίου 2002, max.mobil κατά Επιτροπής (T-54/99).
            
         
               2)
            
            
               Απορρίπτει την προσφυγή που άσκησε η εταιρία max.mobil Telekommunikation Service GmbH ενώπιον του Πρωτοδικείου των Ευρωπαϊκών Κοινοτήτων.
            
         
               3)
            
            
               Καταδικάζει την εταιρία T-Mobile Austria GmbH στα δικαστικά έξοδα.
            
         
      (1)  ΕΕ C 169 της 13.07.2002.